
RAPORT DE SPECIALITATE

privind aprobarea Proiectului “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a” în cadrul POIM 2014-2020 axa prioritară 7 şi a cheltuielilor legate de cofinanţarea acestuia 
Având în vedere Expunerea de motive a Primarului Municipiului Timişoara şi Proiectul de hotărâre privind aprobarea Proiectului “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a” în cadrul POIM 2014-2020 axa prioritară 7 şi a cheltuielilor legate de cofinanţarea acestuia 
Facem următoarele precizări:
Proiectul „Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a” reprezintă etapa a doua a unei iniţiative investiţionale de amploare ce vizează, pe termen lung, conformarea sistemului de termoficare cu obligaţiile comunitare privind emisiile de poluaţi în aer şi creşterea eficienţei energetice a sistemului. Acesta va dezvolta reabilitarea unor tronsoane din reţele termice primare şi secundare, în scopul creşterii eficienţei energetice a sistemului centralizat de alimentare cu căldură din municipiul Timişoara.
Aplicaţia de finanţare şi documentaţiile de atribuire aferente proiectului au fost elaborate în cadrul contractului “Sprijin pentru AM POS Mediu în vederea completării portofoliului de proiecte finanţate prin Axa Prioritară 3 a POS mediu, pentru 7 aplicaţii” şi ulterior au fost revizuite conform Ghidului Solicitantului aferent Programului Operaţional Infrastructură Mare (POIM) 2014-2020.
Obiectivul general al proiectului este reducerea impactului negativ asupra mediului şi diminuarea efectelor schimbărilor climatice cauzate de sistemul centralizat de alimentare cu energie termică în scopul îmbunătăţirii stării de sănătate a populaţiei în Timişoara şi asigurării conformării cu obligaţiile de mediu stabilite prin Tratatul de Aderare. 

Obiectivul specific al proiectului constă în reabilitarea unor tronsoane de reţea primară şi parţial a reţelelor secundare de distribuţie a energiei termice pentru încălzire, apă caldă de consum şi recirculaţia acesteia, aferente a 25 puncte termice, în vederea creşterii eficienţei energetice a sistemului, reducerii emisiilor de poluanţi şi  îmbunătăţirii sănătăţii populaţiei. 

Necesitatea reabilitării reţelelor termice primare şi secundare rezultă în principal din următoarele considerente:

· pierderi mari de căldură, care în ultimii 3 ani au crescut de la 19,33% la 29,8% din cantitatea de căldură produsă în sursă, tendinţa fiind una crescătoare;

· număr mare de avarii care au afectat calitatea serviciului de utilitate publică privind alimentarea cu căldură a consumatorilor, pierderi de fluid şi căldură;

· lipsa sistemului de detectare şi monitorizare a avariilor (spargerilor de conducte);

· pe conductele de branşament ale instalaţiilor interioare din blocuri nu sunt montate regulatoare de presiune diferenţială şi nici robinete de echilibrare;

· eficienţa scăzută a sistemului de transport şi distribuţie cauzată de pierderile mari în acest sistem determină emisii crescute CO2, având impact negativ asupra mediului.
Investiţia în reţele conduce, prin reducerea pierderilor în reţele, conduce la reducerea consumului de combustibil şi apă de adaos, de aceea este considerată investiţie în eficienţă energetică.

Totodată, ca efect al reducerii consumului de combustibil se reduce şi cantitatea de CO2  şi emisii de NOx, SO2 şi pulberi evacuate în atmosferă.

Ca urmare a reabilitării unei părţi a reţelei primare şi secundare se reduc cheltuielile cu reparaţiile accidentale şi se evită cheltuielile necesare înlocuirii acestor conducte.

Proiectul „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” este luat în considerare pentru finanţarea prin Programul Operaţional Infrastructură Mare (POIM) 2014-2020 axa prioritară 7,  în valoare totală de 148.118.419,84 lei, inclusiv TVA (cost total = costuri eligibile+costuri neeligibile).
Ghidul Solicitantului pentru Programul Operaţional Infrastructură Mare 2014-2020 prevede că sursele de finanţare se asigură după cum urmează: 85% Fondul European de Dezvoltare Regională, 13% bugetul de stat şi 2% bugetul local.

Cofinanţarea cheltuielilor ce revin Municipiului Timişoara este în cuantum de 25.589.119,36 lei, constituită din: 

· 2.500.597,97 lei (exclusiv TVA), reprezentând contribuţia de 2% din valoare totală eligibilă a proiectului;

· 23.088.521,39 lei, reprezentând contravaloarea TVA aferentă cheltuielilor eligibile.

Ţinând cont de aspectele prezentate mai sus propunem aprobarea cofinanţarii proiectului „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II”  şi aprobarea contribuţiei proprii ce revine Municipiului Timişoara în cuantum de  25.589.119,36 lei.
Având în vedere cele expuse în prezentul raport, apreciem că proiectul de hotărâre privind aprobarea Proiectului “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a” în cadrul POIM 2014-2020 axa prioritară 7 şi a cheltuielilor legate de cofinanţarea acestuia îndeplineşte  condiţiile pentru a fi supus dezbaterii şi aprobării plenului consiliului local. 

